钦定古今图书集成/明伦汇编/氏族典/第357卷 > 《廖用贤尚友录》 > 林迪
## 钦定古今图书集成/明伦汇编/氏族典/第357卷 > 《廖用贤尚友录》 > 林迪

按《万姓统谱》：迪字吉夫，兴化县人。绍圣初登第，调福
州司理。古田县上劫盗五人，迪曰：“民以年荒窃食，法
不当死，县文致之耳。”既而狱具，帅疑焉，再上再却，迪
持益坚，竟从之。差知龙溪县，平易近人，县民乞留任
凡九年。蔡京出林，尝欲因是诱迪，迪以非同族拒之。